2019. gada 12. februārī Noteikumi Nr. 66

Rīgā (prot. Nr. 7 15. §)

**Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu

Izdarīt Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā" (Latvijas Vēstnesis, 2015, 76., 105. nr.; 2016, 54. nr.; 2017, 63. nr.; 2018, 5. nr.) šādus grozījumus:

1. Papildināt noteikumus ar 26.1 punktu šādā redakcijā:

"26.1 Lai izpildītu šo noteikumu 26.4. apakšpunktā minēto prasību, atbalsta pretendents – fiziska vai juridiska persona – ir tiesīgs pilnvarot dalībai profesionālās izglītības un prasmju apguves pasākumos citu fizisko personu, kas ir saistīta ar atbalsta pretendenta saimniecisko darbību."

2. Aizstāt 33. punktā vārdus "kā arī vīķi un kukurūzu (izņemot audzēšanu biogāzes ieguvei)" ar vārdiem "kā arī vīķi, kukurūzu (izņemot audzēšanu biogāzes ieguvei) un daudzziedu viengadīgo aireni".

3. Svītrot 74.2 punktu.

4. Papildināt 86. punktu aiz vārda "iesniedz" ar vārdu "elektroniski".

5. Papildināt noteikumus ar 95.5, 95.6, 95.7, 95.8 un 95.9 punktu šādā redakcijā:

"95.5  2019. gadā šo noteikumu 2.1.1. un 2.1.4. apakšpunktā minētajās aktivitātēs atbalsta pretendents ir tiesīgs uzņemties jaunas daudzgadu saistības, kā arī paplašināt vai pagarināt esošās daudzgadu saistības, nepārsniedzot aktivitātēm pieejamā finansējuma apmēru.

95.6  2019. un 2020. gadā šo noteikumu 2.1.2. un 2.1.3. apakšpunktā minētajās aktivitātēs un 2.2. apakšpunktā minētajā pasākumā atbalsta pretendents nav tiesīgs uzņemties jaunas daudzgadu saistības vai paplašināt tās, izņemot šo noteikumu 14.1, 16., 17., 18. un 20. punktā minētos gadījumus, nepārsniedzot aktivitātēm pieejamā finansējuma apmēru.

95.7  2019. un 2020. gadā atbalsta pretendents nav tiesīgs pieteikties uz šo noteikumu 2.4. apakšpunktā minētā pasākuma atbalstu un saņemt to.

95.8  2020. gadā šo noteikumu 2.1.4. apakšpunktā minētajā aktivitātē atbalsta pretendents nav tiesīgs uzņemties jaunas daudzgadu saistības vai paplašināt tās, izņemot šo noteikumu 16. punktā minētos gadījumus, nepārsniedzot aktivitātēm pieejamā finansējuma apmēru.

95.9  2020. gadā šo noteikumu 2.1. un 2.2. apakšpunktā minētajā pasākumā esošās saistībasvar pagarināt par gadu, nepārsniedzot pēdējā saistību gada aktuālo saistību platību."

6. Papildināt noteikumus ar 98. punktu šādā redakcijā:

"98.  [2019.](https://likumi.lv/ta/id/273532#p2018) gadā šo noteikumu [8.](https://likumi.lv/ta/id/273532#piel8) pielikuma 2.6. apakšnodaļas tabulas [4.](https://likumi.lv/ta/id/273532#p4) punktā minēto sankciju nepiemēro, ja nav ievēroti regulas Nr.  834/2007 3. panta "b" un "c" apakšpunktā noteiktie mērķi vai ja ir izteikts brīdinājums attiecībā uz augu maiņas vai augu sekas neievērošanu."

7. Izteikt 4. pielikumu šādā redakcijā:

"[4. pielikums](https://likumi.lv/wwwraksti/2015/076/171/P4_09.01.2018.DOCX)

Ministru kabineta

2015. gada 7. aprīļa noteikumiem Nr. 171

**Integrētās dārzkopības ieviešanas un veicināšanas atzinuma minimālās satura prasības**

Atzinumā iekļauj visu informāciju, kas vajadzīga, lai noteiktu tiesības pretendēt uz atbalstu:

1) par klientu – vārdu, uzvārdu vai nosaukumu, personas kodu vai reģistrācijas numuru;

2) par lauksaimnieka rīcībā esošajiem lauksaimniecības zemes gabaliem –lauka numuru, lauku bloka numuru, zemes izmantošanas veidu (kultūras kods) atbilstoši normatīvajiem aktiem par tiešo maksājumu piešķiršanas kārtību lauksaimniekiem;

3) par platības atbilstību šo noteikumu 31. punkta prasībām;

4) par konstatētajām neatbilstībām, kas noteiktas normatīvajos aktos par lauksaimniecības produktu integrētās audzēšanas, uzglabāšanas, marķēšanas un kontroles kārtību."

8. Izteikt 6. pielikumu šādā redakcijā:

"[6. pielikums](https://likumi.lv/wwwraksti/2015/076/171/P6_1_09.01.2018.DOCX)  
Ministru kabineta  
2015. gada 7. aprīļa  
noteikumiem Nr. 171

**Bioloģiskās lauksaimniecības kontroles institūcijas atzinuma minimālās satura prasības**

Atzinumā iekļauj visu informāciju, kas vajadzīga, lai noteiktu tiesības pretendēt uz atbalstu:

1) par klientu – vārdu, uzvārdu vai nosaukumu, personas kodu vai reģistrācijas numuru;

2) par lauksaimnieka rīcībā esošajiem lauksaimniecības zemes gabaliem – lauka numuru, lauku bloka numuru, zemes izmantošanas veidu (kultūras kods) atbilstoši normatīvajiem aktiem par tiešo maksājumu piešķiršanas kārtību lauksaimniekiem;

3) par atbalsta pretendenta atbilstību šo noteikumu 41.1. vai 41.2. apakšpunktam;

4) par konstatētajām neatbilstībām, kas noteiktas normatīvajos aktos par bioloģiskās lauksaimniecības uzraudzības un kontroles kārtību, izņemot neatbilstību, kas radusies trešās personas rīcības dēļ."

9. Papildināt 8. pielikuma 2.5. apakšnodaļu ar 5. punktu šādā redakcijā:

|  |  |  |
| --- | --- | --- |
| "5. | Atbalsta saņēmējs kārtējā gadā nav nodrošinājis informācijas aktualizāciju un reģistrējis izmaiņas Lauksaimniecības datu centra elektroniskajā datubāzē par bišu saimju skaitu atbilstoši normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību | Kārtējā gadā kopējo atbalstu aktivitātē **atsaka** **par 50 %**.  Ja prasības netiek izpildītas atkārtoti, kopējo atbalstu aktivitātē kārtējā gadā pilnībā atsaka**, saistības neatsauc**" |

10. Papildināt 8. pielikuma 2.6. apakšnodaļu ar 6. punktu šādā redakcijā:

|  |  |  |
| --- | --- | --- |
| "6. | Atbalsta saņēmējam konstatētas citas neatbilstības, kas noteiktas normatīvajos aktos par bioloģiskās lauksaimniecības uzraudzības un kontroles kārtību, kad saimniecība ir iekļauta bioloģiskās lauksaimniecības kontroles sistēmā, jo kārtējā gadā nav sertificēti tā īpašumā vai turējumā esoši zirgu dzimtas dzīvnieki, taču tie atrodas saimniecībā un tiek izmantoti sportam vai tūrismam, izmitināti vai nodarbināti saimniecībā | Sankcija netiek piemērota, ja daudzgadu saistības par platību tiek turpinātas" |

Ministru prezidents A. K. Kariņš

Zemkopības ministrs K. Gerhards